Leonhard Weiss RTE AS

**Vesse 10 I ja II korruse projekteerimine ja ümberehitustööd**

NÕUDED PAKKUJALE – KVALIFITSEERIMISTINGIMUSED

| **Hankemenetlusest kõrvaldamise alused** | | |
| --- | --- | --- |
| **Nr** | **Dokumendi esitamine** | **Tingimus ja nõutav dokument** |
| 1. | Vajadusel (ühispakkumisel igale pakkujale ei rakendu) | Ühispakkujad nimetavad hankemenetlusega ning hankelepingu sõlmimise ja täitmisega seotud toimingute tegemiseks volitatud esindaja. Ühispakkujad esitavad koos nende kvalifikatsiooni tõendamiseks esitatavate dokumentidega nende esindajale antud volikirja(d) vastavalt vormile 2. |
| 2. | kohustuslik (ühispakkumisel igale pakkujale rakenduv) | Hankija ei sõlmi hankelepingut isikuga ja kõrvaldab hankemenetlusest pakkuja:  - keda on või kelle seaduslikku esindajat on kriminaal- või väärteomenetluses karistatud kuritegeliku ühenduse organiseerimise või  sinna kuulumise eest või hangete nõuete rikkumise või kelmuse või ametialaste või rahapesualaste või maksualaste süütegude toimepanemise eest ja kelle karistusandmed ei ole karistusregistrist karistusregistri seaduse kohaselt kustutatud või karistus on tema elu või  asukohariigi õigusaktide alusel kehtiv;  - kes on pankrotis või likvideerimisel, kelle äritegevus on peatatud või kes on muus sellesarnases seisukorras tema asukohamaa seaduse kohaselt;  - kelle suhtes on algatatud sundlikvideerimine või muu sellesarnane menetlus tema asukohamaa seaduse kohaselt.  Pakkuja esitab vormi 4 kohased kirjalikud kinnitused vastavate asjaolude puudumise kohta. |
| 3. | kohustuslik (ühispakkumisel igale pakkujale rakenduv) | Pakkuja esitab tema asukohajärgse kohalike maksude maksuhalduri või pakkuja asukohariigi vastava pädevusega ametiasutuse tõendi kohalike maksude maksuvõla puudumise kohta hankemenetluse algatamise kuupäeva seisuga. Riiklike või elu- või asukoha kohalike maksude võlaks loetakse pakkuja või taotleja poolt tähtpäevaks tasumata riiklike või elu- või asukoha kohalike maksude ja tähtpäevaks tasumata jäetud maksusummalt arvestatud intressi võlga, mis ületab 100 eurot. |
| **Majanduslik- ja finantsseisund** | | |
| 1 | Kohustuslik (ühispakkumisel igale pakkujale ei rakendu) | Pakkuja viimase 3 lõppenud majandusaasta (2013-2015) kogu majandustegevuse netokäibed peavad majandusaasta kohta olema vähemalt 100 000 (sada tuhat) eurot. Pakkuja esitab vormi 5 kohase õiendi pakkuja netokäibe kohta. Hankijal on õigus kontrollida esitatud  andmete õigsust äriregistris avaldatud majandusaasta aruannetest. |
| **Tehniline ja kutsealane pädevus** | | |
| 1 | Kohustuslik (ühispakkumisel igale pakkujale ei rakendu) | Pakkuja peab olema kolme viimase aasta (2013-2015) jooksul täitnud vähemalt 2 (kaks) sarnase hoone projekteerimis- ja ehitustöid. Pakkujal tuleb esitada nende lepingute nimekiri vormil 6. |
| 2 | Kohustuslik (ühispakkumisel igale pakkujale ei rakendu) | Pakkuja peab olema nõuetekohaselt registreeritud asukohamaa erialases registris (Eestis majandustegevuse registris MTR) tegevusalal „projekteerimine“, täpse liigitusega:  1) hoone ja selle juurde kuuluva küttesüsteemi, sh katla- (v.a elektri- ja  gaasivarustuse osa), ventilatsiooni- ja jahutussüsteemi ehitusprojekti koostamine;  2) hoone ja selle juurde kuuluva veevarustuse ja kanalisatsiooni ehitusprojekti koostamine;  3) ehitiste kontrollimis- ja juhtimissüsteemide automatiseerimise projekteerimine;  4) telekommunikatsioonisüsteemi ja –võrgu ehitusprojekti koostamine.  Pakkuja peab olema nõuetekohaselt registreeritud asukohamaa erialases registris (Eestis majandustegevuse registris MTR) tegevusalal „ehitamine“. |
| 3 | Kohustuslik (ühispakkumisel igale pakkujale ei rakendu) | Pakkuja peab olema nõuetekohaselt registreeritud asukohamaa erialases registris (Eestis majandustegevuse registris MTR) tegevusalal „elektritööd“, täpse liigitusega „elektripaigaldise projekteerimine“.  Välisriigis registreeritud pakkuja peab esitama registreeringute nõude täitmise kohta asjakohased tõendid. |
| 4 | Vajadusel (ühispakkumisel igale pakkujale ei rakendu) | Kui see on kvalifikatsiooni tõendamiseks vajalik ja asjakohane, võib pakkuja tõendada vastavust kvalifitseerimise tingimustele hankelepingu täitmise raames lisaks oma näitajatele ka teise isiku näitajate alusel.  Pakkuja esitab kinnitused vormil 7. |